Jótékonysági este az izsáki tanulókért | VIRA Magazin
Kezdőlap Események Jótékonysági este az izsáki tanulókért
Jótékonysági este az izsáki tanulókért
„Együtt a nebulókért” címmel hirdetett jótékonysági estet 2017. április 1-én a művelődési házba, a Tanítók Alapítványa az Izsáki Iskoláért, és az Izsáki Táncsics Mihály Általános Iskola és Alapfokú Művészeti Iskola Szülői Munkaközössége.
Közel egy éve, néhány kezdeményező pedagógus és szülő fejében fogalmazódott meg a gondolat, hogy kellene szervezni egy jótékonysági estet, melynek bevételével az iskola tanulóit támogatnák. Az ötletből lázas szervezkedés, majd szoros együttműködés lett, melynek köszönhetően tavaly megrendezésre került az első Együtt a nebulókért. A jótékonysági est műsorát az iskola tanulói adták, akik a felkészítő pedagógusok segítségével lelkesen készültek a bemutatkozásra. A tavalyi est sikere után döntöttek a hagyományteremtés mellett, aminek szellemében szerveződött a mostani rendezvény is.
A jó cél érdekében nem ez az egyetlen lehetőség, amiben az együttműködés kibontakozik. A Sárfehér Napok alkalmával szervezett adok-kapok vásár, ahol a tanulók maguk által, illetve a szülők és pedagógusok által készített kézműves termékeket árusítottak. A zeneiskolások bemutató hangversenye, az iskola farsangi rendezvénye alkalmával szerzett bevétel is az Alapítvány kezelésébe került, amellyel az iskola tanulóit támogatják.
A mostani jótékonysági estet is nagy érdeklődés övezte. A majd háromórás műsor mellett természetesen büfé és kézműves vásár is tehetőséget teremtett az adományok gyűjtésére. Köszönet és elismerés illeti az aktív szerepet vállaló szülőket, a felkészítő pedagógusokat és nem utolsó sorban azokat a gyerekeket, akik szívesen vállaltak szerepet a műsorban.
Jövő áprilisban ugyanitt!
DSCN6930.JPG
DSCN6980.JPG
DSCN6982.JPG
DSCN6999.JPG
DSCN7040.JPG
DSCN7052.JPG
DSCN7065.JPG
DSCN7068.JPG
DSCN7078.JPG
DSCN7082.JPG
DSCN7084.JPG
DSCN7103.JPG
Előző cikkPapagáj kiállítás Izsákon
Következő cikkBorest a keceli Motoros Kocsmában
Czuczor-Fogarasi életmű előadás Izsákon